portofoliu+TAMASAN+CAMELIA

=**TĂMĂŞAN CAMELIA -** **PORTOFOLIU**=

=**FENOMENE ALE NATURII**=

=REZUMATUL UNITĂŢII DE ÎNVĂŢARE=

În unitatea de învăţare „Fenomene ale naturii”, conţinuturile învăţării sunt împărţite în două părţi:  „Fenomene ale naturii” şi „ Modalităţi de producere a fenomenelor naturii”. Prin disciplina Cunoaşterea mediului se înlesneşte înţelegerea naturii prin participarea activă şi conştientă a elevului la descoperirea şi redescoperirea fenomenelor şi proceselor naturale. În prima parte, elevii denumesc şi descriu fenomenele observate utilizând un limbaj adecvat. Recunoaşterea unor fenomene ale naturii se realizează pornind de la observarea lor în momentul producerii, recunoaşterea acestora în imagini, reproducerea prin desen, prin mişcări sau onomatopee. ţinând cont de particularităţile de vârstă ale elevilor din clasa I, lecţiile de cunoaşterea mediului vor fi organizate sub forma unor jocuri didactice. În partea a doua sunt studiate conţinuturi legate de producerea acestor fenomene şi recunoaşterea lor (caracteristici). Observarea unor fenomene ale naturii din diferite anotimpuri se realizează în momentul în care acestea se produc mod natural şi pot fi percepute de elevi în timpul acţiunii. Rolul învăţătorului în acest caz este de a coordona şi îndruma activitatea elevilor. Elevii sunt implicaţi în învăţarea conţinuturilor structurate în jurul unor întrebări, care vor avea ca rezultat unul sau mai multe produse.

ÎNTREBARE ESENŢIALĂ
Cum influenţează fenomenele naturii viaţa pe Pământ?

ÎNTREBĂRILE UNITĂŢII DE ÎNVĂŢARE
Care sunt schimbările meteorologice pe care le putem identifica în mediul înconjurător? Care sunt caracteristicile fenomenelor naturii? Cum completăm calendarul naturii? == ÎNTREBĂRI DE CONŢINUT == Care sunt fenomenele naturii? Care sunt simbolurile folosite? Ce caracteristici are fiecare fenomen? Care este importanţa ploii pentru natură? Care este diferenţa dintre ploaie si ninsoare? Care sunt fenomenele naturii specifice primăverii? Care sunt fenomenele naturii specifice verii? Care sunt fenomenele naturii specifice toamnei? Care sunt fenomenele naturii specifice iernii? Cum influenţează fenomenele naturii viaţa şi activitatea oamenilor?